Diari Oficial de la Generalitat Valenciana


Sumari del DOGV 7384, del 20-10-2014 (2014/9366)

Notificació de resolució. Expedient sancionador número VS-2003-047 de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7384

Data del DOGV
:   20-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9366


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució. Expedient sancionador número VS-2003-047 de mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. [2014/9366]  
S'ha intentat la notificació expressa als interessats que s'indica i al no haver-se pogut practicar, en virtut del que disposa l'article 59.4 de la Llei Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este anunci es notifica l'extracte de la resolució dictada en procediment de revocació pel director general d'Economia:  
  
1. Tipus d'acte administratiu: acord d'iniciació en expedient sancionador per presentació de la declaració estadisticocomptable corresponent a 2013, fora de termini.  
2. Data de l'acord d'iniciació: 15 de setembre de 2014.  
3. Interessat: IMC Moixent, Correduría de Seguros, SL (VS-2003-047).  
4. Contingut de la incoació  
4.a) Precepte infringit: article 4 del Decret 24/2011, de 18 de març, del Consell, pel qual es regula la forma de complir el deure d'informació estadisticocomptable dels mediadors inscrits en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana, en relació amb el Reial Decret 764/2010, d'11 de juny, pel qual es desplega la Llei 26/2006, de 17 de juliol, de mediació d'assegurances i reassegurances privades en matèria d'informació estadisticocomptable i del negoci, i de competència professional.  
4.b) Qualificació de la infracció: greu a l'empara del que disposa l'article 55.3.e de la Llei 26/2006, de 17 de juliol, de mediació d'assegurances i reassegurances privades a l'haver-se imposat a l'imputat una sanció ferma no prescrita pel mateix tipus d'infracció per resolució de la Direcció General d'Economia de data 20.11.2012.  
  
4.c) Sanció proposada:  
La sanció que pot imposar-se serà una de les següents:  
a) Suspensió per un termini màxim d'un any per a l'exercici de l'activitat d'agent d'assegurances vinculat, operador de banca assegurances vinculat, corredor d'assegurances o de reassegurances.  
b) Donar publicitat a la conducta constitutiva d'infracció greu.  
c) Amonestació pública  
d) Multa per import des de 6.001 fins a 15.000 euros  
5. Nomenament d'instructor. Es nomena instructor Javier Manglano Sada. Este nomenament podrà recusar-se d'acord amb el que establix l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per les causes expressades en l'article 28 de la mateixa llei.  
  
6. Al·legacions i audiència en el procediment.  
Ha d'informar-se a l'imputat del dret que l'assistix per a aportar totes aquelles al·legacions, documents o informacions que estime convenients i, si és el cas, proposar i practicar prova, en el termini de 15 dies hàbils, des de l'endemà de la notificació del present acord d'iniciació.  
Així mateix, podrà comprovar tota la documentació que es troba en l'expedient i obtindre'n còpia, personalment o, si és el cas, per mitjà d'un representant degudament autoritzat, personant-se en la Unitat de Mediació d'Assegurances.  
7. Efecte de la no presentació d'al·legacions i del reconeixement de la responsabilitat.  
Se li ha d'advertir també que si no efectua al·legacions sobre el contingut de la iniciació del procediment en el termini assenyalat, l'Acord d'Iniciació podrà ser considerat proposta de resolució.  
8. Tramitació del procediment  
Este procediment es tramitarà d'acord amb el que disposen els capítols II, III i IV del Reglament del procediment per a l'exercici de la potestat sancionadora, aprovat pel Reial Decret 1398/1993, de 4 d'agost (BOE 09.08.1993), i el termini per a la seua tramitació serà de sis mesos, comptat des de la data del present acord d'iniciació, segons establix l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú, i el termini esmentat es podrà interrompre's per alguna de les causes que s'hi establixen.  
Tot això amb les especialitats previstes en els articles 40 a 48 del Reial Decret Legislatiu 6/2004, de 29 d'octubre, pel qual s'aprova el Text Refós de la Llei d'Ordenació i Supervisió de les Assegurances Privades.  
  
València, 10 d'octubre de 2014.- El director general d'Economia, Emprenedoria i Cooperativisme: Raúl Martín Calvo.